Motivene på middelalderfontene kunne være hentet fra fortellinger i Bibelen eller fra legender og sagn. Men det er også mange motiver som gir til kjenne en eller annen form for kristent budskap ved hjelp av symbolikk som er vanskelig å tolke i vår tid, men som må ha vært lett å forstå med den kunnskapen om hedenske forestillinger som folk hadde i middelalderen. Dessuten kan enkelte motiv trolig være knyttet til hendelser eller lokale forhold som man ikke kjenner til å våre dager.